
**Vikingeborgen Trelleborg og Harald Blåtand**

Bluetooth-teknologien er opkaldt efter Harald Blåtand og logoet er runerne HB. Angiveligt var svenske Ericsson, der opfandt teknologien, imponerede af vikingekongens sans for kommunikation

[](http://da.wikipedia.org/wiki/Fil:Trelleborg_airphoto.JPG)

Først ser vi filmen ”Vikingeborgen”, der kan findes på følgende adresse:

<http://www.youtube.com/watch?v=ARVpLMhmPmU>

**Fakta:**

Trelleborg ved Slagelse har givet navn til fænomenet Trelleborgene, et cirkelrundt fæstningsanlæg, der nogenlunde samtidigt er bygget mindst fem steder i Danmark. Her er, hvad Wikepedia har at sige om Trelleborg (altså den ved Slagelse):

”Trelleborg er en vikingeborg, der ligger på [Sjælland](http://da.wikipedia.org/wiki/Sj%C3%A6lland) i nærheden af [Slagelse](http://da.wikipedia.org/wiki/Slagelse), og den er [dendrokronologisk](http://da.wikipedia.org/wiki/Dendrokronologi) dateret til år [980](http://da.wikipedia.org/wiki/980). Trelleborg er forsynet med en forborg, hvor der er fundet 135 gravpladser. Ingen af de øvrige borge fra vikingetiden har spor efter en forborg.

Trelleborg indeholder 16 langhuse, 4 i hver del af borgen. Endvidere er der spor af 15 langhuse, som er bygget uden for volden, men alligevel orienteret i retning mod borgens center. Vejene er ført gennem volden, således at portene har været overdækkede.[[1]](http://da.wikipedia.org/wiki/Trelleborg_(Slagelse)#cite_note-norlund_1948-1)

Borgen blev udgravet i perioden 1934 – 1942. Den var det første fund af en [cirkelborg](http://da.wikipedia.org/wiki/Cirkelborg) i Danmark og blev opdaget ved en tilfældighed, da en lokal motorcykelklub anmodede om tilladelse til at afholde konkurrencer på volden. De efterfølgende arkæologiske undersøgelser afslørede anlægget. Udgravningen, registreringen af fund og en rekonstruktion af bygningsværket blev offentliggjort i 1948 i en stor, videnskabelig afhandling affattet af [Poul Nørlund](http://da.wikipedia.org/wiki/Poul_N%C3%B8rlund).[[1]](http://da.wikipedia.org/wiki/Trelleborg_(Slagelse)#cite_note-norlund_1948-1)

I 1979 lykkedes det [dendrokronologer](http://da.wikipedia.org/wiki/Dendrokronologi" \o "Dendrokronologi) at datere træstykker fra borgen. Træstykkerne var dels fundet i broen over den ydre voldgrav og dels i en palisade i bunden af den indre voldgrav. Det blev påvist, at de var fældet i juni eller juli 980.[[2]](http://da.wikipedia.org/wiki/Trelleborg_(Slagelse)#cite_note-2)

I september 2008 har [arkæologer](http://da.wikipedia.org/wiki/Ark%C3%A6olog) fra Sydvestsjællands Museum, der er med i udgravningen sammen med arkæologer fra Moesgaard ved Århus, fundet et træskjold under en udgravning på Vikingeborgen. Det er første gang man har fundet et helt træskjold i Danmark. Skjoldet er ca. 80 cm i diameter, med et karakteristisk hul i midten, hvor skjoldbulen har siddet. Skjoldet dateres til vikingetiden og til borgens brugsperiode i slutningen af 900-tallet.[[3]](http://da.wikipedia.org/wiki/Trelleborg_(Slagelse)#cite_note-3)

*Anders Dorset*, en af de ledende arkæologer ved udgravningerne finder endvidere, at undersøgelserne viser tegn på, at Trelleborg har haft en tydelig maritim betydning.[[4]](http://da.wikipedia.org/wiki/Trelleborg_(Slagelse)#cite_note-4)

Formål

Borgen er blevet betragtet som et militært anlæg[[*Kilde mangler*](http://da.wikipedia.org/wiki/Wikipedia:Kildeangivelser)], fordi den var en virkelig stærk befæstet borg, som kunne rumme mange mennesker.[[*Kilde mangler*](http://da.wikipedia.org/wiki/Wikipedia:Kildeangivelser)] Formålet med Trelleborg har været diskuteret og flere forskellige teorier eksisterer. Den kan for det første være bygget til [landeværn](http://da.wikipedia.org/wiki/Landev%C3%A6rn) fra Vestsjælland, enten mod omstrejfende vikinger eller fjendtlige angreb. Altså en slags bevogtningsborg til værn for Slagelse.[[*Kilde mangler*](http://da.wikipedia.org/wiki/Wikipedia:Kildeangivelser)] En anden mulighed er at borgen er anlagt som en tvangsborg af en erobrer. Altså en fjende har erobret området og derefter tvunget nogen til at bygge borgen der.[[](http://da.wikipedia.org/wiki/Trelleborg_(Slagelse)#cite_note-5)”

----------------------------------------------------------------------------------------------------------------------------------------------

Spørgsmål:

* Hvilken (gammel) opfindelse gjorde det muligt for vikingerne at komme rundt i hele Europa (plus Færøerne, Island, Grønland, Amerika og Afrika) på deres togter?
* Sammenlign den film, I har set, med det, wikipedia skriver. Er de enige om, hvorfor Trelleborg er bygget?
* Kom med jeres bud på, hvorfor Trelleborgene er bygget
* Uanset hvad de har været brugt til, er alle fem ringborge plus andre bygningsværker rundt i Danmark bygget i Harald Blåtands regeringstid (958-986/7). Hvad siger det om hans magt som konge af Danmark?
* Har udsendelserne ændret jeres syn på vikingerne?